LAOAG CITY - Balligi nga natiliw ti nagtipon a pwersa ti Philippine Drug Enforcement Agency (PDEA) ken Philippine National Police (PNP) iti Sarrat, Ilocos Norte iti inwayat da a drug buy-bust operation idi rabii.
Nabigbig ti suspek a ni Floriano Bolibol Jr. alyas "Pangit", agtawen ti 35, baro, maysa a barangay kagawad iti barangay 8, San Antonio iti nasao nga ili.
Basar ken ni Police Inspector Rodel Casallo iti PNP-Sarrat, malaksid iti maysa a plastic sachet a naglaon ti mapapati a shabu nga agbalor ti 500 a pisos ket adda pay ti naala da a maysa a sachet a marijuana a mapatta-patta nga agbalor ti 300 a pisos iti ikot ni Bolibol.
Karaman pay a naala dagiti otoridad iti suspek ti maysa a unit ti smart bro pocket wifi ken dua a cellphone.
Inbatad ni Casallo a nabayagen a sipsiputan da ni Bolibol gapu iti illegal nga aktibidad na.
Inpakaammo ni Casallo nga iti agdama ket isagsagana dan ti kaso a maipila kontra ken ni Bolibol mainaig iti pananglabsing na iti Republic Act 9165 wenno Comprehensive Dangerous Drugs Act of 2002.
ilo_Latn ilo_Latn ilo_Latn ilo_Latn ilo_Latn ilo_Latn